বাংলাদেশে ১৪ বছরের কম বয়সীদের গৃহশ্রমে নিযুক্ত না করায় হাইকোটের রায় ঘোষণা করা হয়েছে। এ দেশে গৃহকর্মে যারা রয়েছে তাদের প্রায় অধিকাংশই শিশু ও কিশোর ও কিশোরী। পরিসংখ্যান ব্যুরোর জাতীয় শিশুশ্রম জরিপ ২০১০ সালের হিসাব অনুযায়ী গৃহকর্মে নিয়োজিত মোট শিশুশ্রমিক এক লক্ষ পঁচিশ হাজার। যাদের সবাই ৫-১৭ বছর বয়সী। ১৪ বছরের কম বয়সীদের সার্বক্ষণিক শিশুশ্রমে নিয়োগ করা যাবে না এই প্রচলিত আইনে। শিল্প কারখানায় শিশুশ্রম নিষিদ্ধ হলেও বেঁচে থাকার তাগিদে শ্রমে নিয়োজিত হচ্ছে হাজার হাজার শিশু এবং লাখ লাখ শিশু ঝুঁকিপূর্ণ কাজ করছে। এসব ঝুঁকিপূর্ণ কাজের মধ্যে রয়েছে মোটর ওয়ার্কশপ, ওয়েল্ডিং, গ্যাস কারখানা, বেলুন কারখানা, লেদ মেশিন, বিড়ি ফ্যাক্টরি, বাস ট্রাকের হেলপার, লেগুনার হেলপার, নির্মাণশ্রমিক, জাহাজ শিল্প, এমব্রয়ডারি, লবণ কারখানা, ট্যানারি, ইট ভাঙা, রঙমিস্ত্রি, রিকশাচালক, মাদক বাহক, ব্যাটারি নির্মাণ কারখানা, প্লাস্টিক সামগ্রী কারখানা, সাইকেল নির্মাণ কারখানা, হোটেল রেস্তরাঁ, হ্যাচারি ইত্যাদি উল্লেখযোগ্য।